《栈道岩观米海岳吴云壑陆放翁题名》
清代·齐彦槐

名题山石遍，两宋识三人。诗老愁无限，书家意最真。

松篁蜀栈雪，烟雨楚江春。我辈登临处，他时迹总陈。

作者简介：（1774—1841）安徽婺源人，字梦树，号梅麓。嘉庆十四年进士，选金匮知县，上海运漕粮议，以知府候补。旋丁母忧，乃不再出仕。曾制浑天仪、中星仪，及龙尾、恒升二车，有益于农田水利。工书法与诗，尤长骈体律赋。有《天球浅说》、《海运南漕丛议》、《梅麓诗文集》等。